**MI indukálta hatások és annak következményei a jövőkutatásban**

(Inductive impacts concerning futurology based on AI)

Pitlik László, KJE (MY-X team)

Helyszín: Budapest, 2023. november - Magyar Tudomány Napja

Kivonat-tervezet (a programszervezők számára)

Az előretekintési vagy integrált jövőkutatás nem előre-számítások gyors és pontos elvégzésére törekszik, hanem inkább a minőségi és többféle érintetti csoport jövőelgondolásainak felszínre hozására és azok összekapcsolására, melyek minőségbiztosításának automatizálása még várat magára: Az előadás fókuszában tehát az a gondolat áll, hogy a jövőkutatás keretében a logikailag lehetségesnek tűnő szcenáriókról mindenképpen kijelenthető bármilyen rendszer jövőjéről is legyen szó, hogy a szakértői/érintetti szinten eddig felvázolásra méltónak vélt lehetőségek nem mindegyike következik majd be a jövőben! Lehetne azt is állítani, hogy csak egyetlen egy lehetőség következik be, de ez csak akkor igaz, ha a jövő adott időbeli pontjára vonatkozó az „előrejelzés”. Ha a jövőkép tendenciákra mutat rá, akkor egyszerre több (egymást váltó, egymással versengő) szcenárió is bekövetkezhet, de soha nem mind – még ebben a megengedő esetben sem. Mivel adott pillanatban a logikailag lehetségesnek tűnő/vélhető jövő szcenáriók közül csak egy/néhány fog bekövetkezni, így a jövőkutatás úm. „jót tesz saját renoméjának”, ha önkritikusan (önreflexíven, önkorlátozó módon) azzal is foglalkozik, vajon milyen együttállások (konstellációk, konzisztencia-alakzatok) szükségesek ahhoz, hogy egy racionálisan létezhetőnek tűnő szcenárió bekövetkezése maximalizálásra kerülhessen. A statisztikai rendszerek számára a konzisztencia kihívása mindig is ismert volt, még akkor is, ha ennek a kihívásnak bármilyen okból is, de nem mindig sikerült a múltban eleget tenni (vö. SPEL-IDARA-MSZIH-IIER-projektcsalád 1980-, ill. a H1N1 é a COVID kapcsán felmerülő anomáliák). Az előadás fókuszában az objektivitás más aspektusai mellett tehát a konzisztencia fogalma áll a tudományos minőségbiztosítás (pl. bizonyításkultúra) egy, ismét csak a knuth-i univerzum felé terelhető szeleteként, ahol a knuth-i univerzum nem más, mint azon egyre inkább MI-orientált emberi gondolatok halmaza, melyekre igaz: tudás/tudomány az, ami forráskódba átírható, minden más emberi aktivitás művészet. Az előadás speciális rétege a jelenleg „fecsegésre” kondicionált chatGPT jövőképének felvázolása lesz, hiszen, ha az emberi szakértők önkorlátozása elvárható minden szakterületen, akkor az ember által alkotott robotok önkorlátozása is pl. a konzisztencia fogalmának egy fajta nézeteként értelmezendő. A konzisztencia pedig vélhetően az a Jóság-ideál, amit az MI is csak lépésenként lesz képes közelíteni…

Kulcsszavak: jövőkutatás, minőségbiztosítás, KNUTH, chatGPT, konzisztencia